Diari Oficial de la Generalitat Valenciana


Sumari del DOGV 9133, del 22-07-2021 (2021/7313)

RESOLUCIÓ de 29 de juny de 2021, de la Conselleria d'Hisenda i Model Econòmic per la qual s'autoritzen modificacions en l'annex de transferències i subvencions corrents del programa 311.20, «Gestió i organització del sistema», de la Vicepresidència i Conselleria d'Igualtat i Polítiques Inclusives, mitjançant ajustos entre dotacions de diferents línies de subvenció per import total de 556.247,11 euros. Expedient 16.009/21-090.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7313


Data del document
:   29-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juny de 2021, de la Conselleria d'Hisenda i Model Econòmic per la qual s'autoritzen modificacions en l'annex de transferències i subvencions corrents del programa 311.20, «Gestió i organització del sistema», de la Vicepresidència i Conselleria d'Igualtat i Polítiques Inclusives, mitjançant ajustos entre dotacions de diferents línies de subvenció per import total de 556.247,11 euros. Expedient 16.009/21-090. [2021/7313]  
El pressupost de l'exercici 2019 de la Vicepresidència i Conselleria d'Igualtat i Polítiques Inclusives incloïa les línies nominatives, S0228, «Finançament entitats locals-serveis socials», en l'annex de transferències i subvencions corrents del programa pressupostari 313.10, Serveis socials, i S6587, Finançament entitats locals-manteniment de centres d'atenció social per a persones amb diversitat funcional o discapacitat, del programa pressupostari 313.40, Diversitat funcional o discapacitat.  
  
Aquestes línies continuen en el pressupost, però des de l'exercici 2020 es van integrar en un nou programa 311.20, Gestió i organització del sistema, que és gestionat per la Direcció General de Gestió i Organització del Sistema, la qual ha informat, que al tancament de l'exercici 2020 en totes dues línies van quedar pendents d'aplicar al pressupost obligacions corresponents a l'exercici 2019 i assenyalen que tenen la consideració de degudament adquirides en donar-se els supòsit previstos en l'article 39.5.c de la Llei 1/2015, d'hisenda pública, del sector públic instrumental i de subvencions.  
En tractar-se de línies nominatives en aplicació de l'article 168.1.a de la Llei 1/2015, la dotació aprovada per a aquest exercici està destinada als beneficiaris d'aquestes i pels imports que tenen assignat en el pressupost inicial, és per això que Vicepresidència i Conselleria d'Igualtat i Polítiques Inclusives, amb la finalitat d'afrontar les obligacions exigibles de l'any 2019, i sense que això supose alterar els imports ni la distribució de les subvencions aprovades per les Corts per a aquest exercici, per considerar que es donen les circumstàncies previstes en l'article 39.5.c de la Llei 1/2015 i atesa l'excepció que preveu l'article 49.3 d'aquesta mateixa llei per a aquests casos, proposa incrementar la dotació de les línies per l'import d'aquestes obligacions, que ascendeixen a 407.545,98 euros per a la línia S0228 i a 148.701,13 euros en la línia S6587.  
Per al seu finançament es proposa destinar disponibilitats no afectes a finançament finalistes, existents en altres línies de concurrència competitiva del mateix capítol i programa, concretament en les línies S1326, «Serveis socials especialitzats tercera edat», i S5234, «Gestió de polítiques d'infància i adolescència».  
A aquest efecte, i en virtut del que es disposa en els articles 39 i 49 de la Llei 1/2015, d'hisenda pública, del sector públic instrumental i de subvencions, i 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar les modificacions següents en l'annex de transferències i subvencions corrents del programa 311.20 «Gestió i organització del sistema»  
1) Minorar la dotació de les línies i pels imports que s'indiquen a continuació:  
  
Codi Denominació Dotació anterior Modificació Dotació actual  
S5234 Gestió de polítiques d'infància i adolescència 10.033.244,00 € 148.701,13 46.140.479,87  
  
  
  
  
  
  
  
2) Incrementar la dotació de les línies de concessió directa 168.1.a S0228 i S6587, pels imports i per al pagament d'obligacions pendents amb les corporacions locals, que s'indiquen a continuació:  
  
Línia S0228 Obligacions pendents  
Ajuntament de l'Eliana 33.332,55  
Ajuntament de Carcaixent 113.250,60  
Ajuntament d'Oliva 10.901,65  
Ajuntament de Godella 6.001,22  
Ajuntament de la Pobla de Vallbona 116.612,23  
Ajuntament de Burjassot 127.447,73  
Total 407.545,98  
  
  
Línia S6587 Obligacions pendents  
Ajuntament de Carcaixent 124.386,50  
Ajuntament d'Oliva 24.314,63  
Total 148.701,13  
  
  
València, 29 de juny de 2021.- El conseller d'Hisenda i Model Econòmic: Vicent Soler i Marco.